Miljarde rol uit buiteland in vir Wes-Kaap | Nuus24
Miljarde rol uit buiteland in vir Wes-Kaap
Malema gesels met Britse beleggers
SA lok minder myn-beleggers
Waterwese soek buitelandse beleggers
Kaapstad – Die Wes-Kaap het die laaste drie jaar meer as R30 miljard in direkte buitelandse beleggings gelok, het Alan Winde, Wes-Kaapse minister van finansies en ekonomiese ontwikkeling, Donderdag volgens Fin24 gesê."Die Wes-Kaap het daarin geslaag om deurlopend buitelandse beleggings te lok ten spyte van die ekonomiese afswaai," het hy by die opening van 'n fabriek in Kaapstad gesê."Dis die inwoners van ons provinsie wat baat uit hierdie beleggings en verbeterde infrastruktuurontwikkeling."Winde het gesê 80 projekte deur buitelandse beleggers tussen 2009 en 2012 het 6 900 werksgeleenthede in die provinsie geskep.Die Verenigde Koninkryk was die grootste belegger, met die VSA in die tweede plek.Ander lande wat in die provinsie belê het, is Frankryk, Duitsland en Nederland.– Lees hier meer.– Volg Nuus24 op Twitter.
Lees meer oor: wes-kaap | kaapstad | buitelandse beleggings VOLGENDE OP NUUS24X